cyanic-selkie/wikianc huggingface dataset:
พระธาตุไจที่โย่
โครงสร้าง
ก้อนหินสีทองที่มีการสร้างพระเจดีย์ขนาดเล็กไว้ด้านบน มีความสูงประมาณ 25 ft และมีเส้นรอบวง 50 ft พระเจดีย์เหนือหินมีความสูงประมาณ 7.3 m ก้อนหินตั้งอยู่บนแท่นหินธรรมชาติที่ดูเหมือนเป็นฐานของพระธาตุ ตั้งอยู่บนระนาบที่เอียงและบริเวณที่สัมผัสมีขนาดเล็กมาก ก้อนหินและฐานหินเป็นอิสระจากกัน ก้อนหินสีทองมีส่วนที่ยื่นออกไปครึ่งหนึ่งของความยาว และตั้งอยู่ที่ปลายสุดของพื้นผิวที่ลาดเอียงของฐานหินที่ชันดิ่งลงไปในหุบเขาเบื้องล่าง มีรูปประดับกลีบบัวสีทองล้อมรอบฐานหิน ก้อนหินดูลักษณะเหมือนจะล้มลงมาทุกขณะ บันไดสู่พระธาตุมีอาคารซับซ้อนหลายรูปแบบเช่น ลาดดาดฟ้าชมทิวทัศน์, เจดีย์ต่าง ๆ, วิหารประดิษฐานพระพุทธรูปและศาลนะ (วิญญาณ) เป็นต้น อย่างไรก็ตามพระธาตุไจที่โย่เป็นแหล่งท่องเที่ยวหลักสำหรับผู้แสวงบุญที่สวดมนต์และปิดทองบนพระธาตุด้วยความศรัทธา ห่างออกไปเล็กน้อยมีฆ้องตั้งอยู่ บริเวณกลางลานเป็นเสาหงส์มีระฆังและรูปปั้นเทวดากับนะทั้งสี่ทิศล้อมรอบเสา
ลานหลักใกล้กับพระธาตุมีการประกอบพิธีกรรมทางศาสนาและถวายเครื่องบูชาของผู้แสวงบุญ ที่อยู่ติดกับลานคือหมู่บ้านที่มีร้านอาหาร ร้านขายของกระจุกกระจิกและเกสต์เฮาส์ มีการทำระเบียงขึ้นใหม่ตามชั้นของเนินเขาซึ่งผู้เข้าชมสามารถมองเห็นทัศนียภาพของพระธาตุ
การจาริกแสวงบุญ
ปัจจุบันผู้หญิงไม่ได้รับอนุญาตให้เข้าไปด้านในบริเวณพระธาตุ ซึ่งดูแลโดยพนักงานรักษาความปลอดภัยซึ่งเฝ้าประตูรั้วรอบขอบชิด ผู้หญิงสามารถเข้าออกได้ที่ระเบียงด้านนอกและลานด้านล่างของก้อนหิน ความเชื่อเกิดขึ้นจากข้อปฏิบัติที่ผู้หญิงไม่ได้รับอนุญาตให้ติดต่อทางกายกับพระภิกษุสงฆ์ ซึ่งพระธาตุเปรียบเสมือนเป็นตัวแทนศีรษะพระภิกษุสงฆ์
กีฬากระโดดน้ำในโอลิมปิกฤดูร้อน 2012 – รอบคัดเลือก
การแข่งขันกีฬากระโดดน้ำในโอลิมปิกฤดูร้อน 2012 รอบคัดเลือก เป็นการแข่งขันกระโดดน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ 26 กุมภาพันธ์ ค.ศ. 2012
พระแม่มารีคอนเนสตาบิเล
ดูบทความหลักที่ พระแม่มารีและพระบุตร
พระแม่มารีคอนเนสตาบิเล (Conestabile Madonna) เป็นจิตรกรรมที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์เฮอร์มิทาจ, เซนต์ปีเตอร์สเบิร์ก ในประเทศรัสเซีย
ราฟาเอลเขียนภาพ “พระแม่มารีคอนเนสตาบิเล” ระหว่างปี ค.ศ. 1502 ถึงปี ค.ศ. 1504 เป็นภาพเขียนขนาดเล็กที่อาจจะยังเขียนไม่เสร็จและอาจจะเป็นงานเขียนสุดท้ายที่เขียนระหว่างที่พำนักอยู่ที่อุมเบรียก่อนที่จะย้ายไปฟลอเรนซ์
ชื่อของภาพเขียนมาจากชื่อครอบครัวคอนเนสตาบิเลแห่งเปรูเจียที่ขายให้แก่สมเด็จพระเจ้าซาร์อเล็กซานเดอร์ที่ 2 แห่งรัสเซียในปีค.ศ. 1871. พระเจ้าซาร์อเล็กซานเดอร์ทรงมอบภาพเขียนให้แก่พระจักรพรรดินีมาเรีย อเล็กซานโดรวา (Maria Alexandrovna) ตั้งแต่นั้นมาภาพเขียนก็ตั้งแสดงอยู่ที่พิพิธภัณฑ์เฮอร์มิทาจในเซนต์ปีเตอร์สเบิร์ก
ภาพเขียนเป็นภาพของพระแม่มารีอุ้มพระบุตรขณะที่กำลังทรงอ่านหนังสือ ในปี ค.ศ. 1881 เมื่อภาพเขียนถูกย้ายไปบนผ้าใบก็พบภาพดั้งเดิมที่เป็นภาพที่พระแม่มารีกำลังทรงพิจารณาผลทับทิมซึ่งเป็นสัญลักษณ์ของทุกขกิริยาของพระเยซูแทนที่จะเป็นหนังสือเช่นที่เห็นกัน
ผลผลิตจากฟิชชัน
ผลผลิตจากฟิชชัน (Fission product) หรือ ผลผลิตจากปฏิกิริยานิวเคลียร์ฟิชชัน (Nuclear fission product) เป็นชิ้นส่วนที่เหลือหลังจากนิวเคลียสของอะตอมขนาดใหญ่ผ่านขบวนการ นิวเคลียร์ฟิชชั่น โดยปกตินิวเคลียสขนาดใหญ่เช่นของยูเรเนียมจะทำการ fission โดยแยกออกเป็นสองนิวเคลียสในขนาดที่เล็กกว่า พร้อมกับนิวตรอนไม่กี่ตัว กับการปล่อยพลังงานความร้อน (พลังงานจลน์ของนิวเคลียส) และรังสีแกมมาออกมา ทั้งสองนิวเคลียสในขนาดที่เล็กกว่าดังกล่าวเป็นผลผลิตจากฟิชชัน (โปรดดูเพิ่มเติม ผลผลิตจากฟิชชัน (แบ่งตามองค์ประกอบ))
ประมาณ 0.2% ถึง 0.4% ของการ fissions เป็น fissions แบบไตรภาค (ternary fissions) ที่ผลิตนิวเคลียสเบาที่สามเช่นฮีเลียม-4 (90%) หรือทริเทียม (7%)
ตัวผลผลิตจากฟิชชันฟิชชันเอง มักจะไม่เสถียรและแผ่กัมมันตรังสี เนื่องจากมันค่อนข้างจะที่อุดมไปด้วยนิวตรอนสำหรับอะตอมิกนัมเบอร์ของพวกมัน และพวกมันจำนวนมากก็มีการสลายแบบให้อนุภาคบีตา (beta decay) ได้อย่างรวดเร็ว การสลายตัวแบบนี้จะปลดปล่อยพลังงานเพิ่มเติมในรูปของอนุภาคบีตา, อนุภาคต้านนิวทริโน (antineutrinos), และรังสีแกมมา ดังนั้นเหตุการณ์ฟิชชันตามปกติจะส่งผลให้มีการแผ่รังสีบีตาและ antineutrinos แม้ว่าอนุภาคเหล่านี้จะไม่ได้มีการผลิตโดยตรงจากเหตุการณ์ฟิชชันก็ตาม
หลายไอโซโทป (ธาตุที่มีคุณสมบัติทางเคมีเหมือนกัน มีจำนวนโปรตอนในนิวเคลียสเท่ากันแต่จำนวนนิวตรอนต่างกัน) เหล่านี้มีครึ่งชีวิตที่สั้นมาก ดังนั้นพวกมันจึงปลดปล่อยรังสีออกมาเป็นจำนวนมาก ยกตัวอย่างเช่น strontium-90, strontium-89 และstrontium-94 ทั้งหมดนี้เป็นผลผลิตจากปฏิกิริยาฟิชชั่น พวกมันถูกผลิตออกมาในปริมาณที่คล้ายกัน และแต่ละนิวเคลียสจะสลายตัวโดยการยิงหนึ่งอนุภาคบีตา (อิเล็กตรอน) ออกมา แต่ Sr-90 มีครึ่งชีวิตที่ 30 ปี, SR-89 มีครึ่งชีวิตที่ 50.5 วันและ Sr-94 มีครึ่งชีวิตที่ 75 วินาที เมื่อถูกสร้างเสร็จใหม่ ๆ Sr-89 จะพ่นอนุภาคบีตาเร็วกว่า Sr-90 ถึง 10,600 เท่าและ Sr-94 จะพ่นอนุภาคบีตาเร็วกว่า Sr-90 ถึง 915 ล้านเท่า เป็นเพราะไอโซโทปครึ่งชีวิตสั้นเหล่านี้ที่ทำให้เชื้อเพลิงใช้แล้วเป็นอันตรายอย่างมาก (นอกเหนือไปจากความร้อนที่ถูกสร้างขึ้นอย่างมาก) ทันทีหลังจากที่เครื่องปฏิกรณ์ได้ถูกปิดลง. ข่าวดีก็คือสิ่งอันตรายที่สุดจะจางหายไปอย่างรวดเร็ว หลังจาก 50 วัน Sr-94 มีครึ่งชีวิตที่ 75 วินาที ดังนั้นมันจึงหายหมด 100%; Sr-89 เหลืออยู่ครึ่งหนึ่งของปริมาณเดิม แต่ Sr-90 ยังคงมีอยู่ 99.99% เนื่องจากมีหลายร้อยไอโซโทปที่แตกต่างกันได้ถูกสร้างขึ้น การแผ่รังสีที่สูงในช่วงเริ่มต้นจางหายไปอย่างรวดเร็ว แต่ไม่ได้จางหายหมดไปอย่างสมบูรณ์
การยอมรับปฏิทินเกรกอเรียน
การยอมรับปฏิทินเกรกอเรียน เป็นเหตุการณ์ในประวัติศาสตร์ยุคใหม่ตอนต้นของวัฒนธรรมและสังคมส่วนใหญ่ ซึ่งเป็นการเปลี่ยนแปลงจากระบบปฏิทินแบบดั้งเดิม (หรือ "แบบเก่า") ไปสู่ระบบปฏิทินสมัยใหม่ (หรือ "แบบใหม่")ปฏิทินเกรกอเรียนซึ่งใช้กันอย่างแพร่หลายทั่วโลกในปัจจุบัน บางรัฐรับเอาปฏิทินใหม่จากปี ค.ศ. 1582 มาใช้ บางรัฐก็ไม่ใช้ก่อนต้นศตวรรษที่ 20 และบางรัฐก็ทำตามวันที่ต่างกันระหว่างนั้น เขตอำนาจศาลหลายแห่งยังคงใช้ปฏิทินพลเรือนที่แตกต่างกัน สำหรับปฏิทินแบบใหม่จำนวนมากจะใช้เพื่อวัตถุประสงค์ทางแพ่งเท่านั้น และปฏิทินแบบเก่ายังคงใช้ในบริบททางศาสนา ปัจจุบัน ปฏิทินเกรกอเรียนเป็นปฏิทินพลเรือนที่ใช้กันอย่างแพร่หลายมากที่สุดในโลก ในระหว่างและหลังจากนั้นไม่นานการเปลี่ยนแปลงระหว่างระบบ เป็นเรื่องปกติที่จะใช้คำว่า "แบบเก่า" และ "แบบใหม่" เมื่อระบุวันที่ เพื่อระบุว่าปฏิทินใดถูกใช้ในการคำนวณ
ปฏิทินเกรกอเรียน ถูกกำหนดในปี ค.ศ. 1582 โดยสมเด็จพระสันตะปาปาเกรกอรีที่ 13 ทรงออกสารตราพระสันตปาปา Inter gravissimas เพื่อแก้ไขข้อผิดพลาดในปฏิทินจูเลียน ที่ทำให้การคำนวณวันอีสเตอร์ผิดพลาด ปฏิทินจูเลียนอิงตามปีที่มี 365.25 วัน แต่นานเกินไปเล็กน้อย ในความเป็นจริงมีประมาณ 365.2422 วัน และตลอดหลายศตวรรษที่ผ่านมา ปฏิทินก็ไม่สอดคล้องกับวงโคจรของโลกมากขึ้นเรื่อยๆ ปีเฉลี่ยในปฏิทินเกรกอเรียนคือ 365.2425 วัน
แม้ว่าการปฏิรูปของเกรกอรีจะถูกตราขึ้นในรูปแบบที่เคร่งขรึมที่สุดที่มีให้ในศาสนจักร แต่โองการของพระสันตะปาปาฉบับดังกล่าวก็ไม่มีอำนาจใดนอกเหนือจากในคริสตจักรคาทอลิกและรัฐสันตะปาปา การเปลี่ยนแปลงที่เขาเสนอคือการเปลี่ยนแปลงปฏิทินพลเรือน ซึ่งเขาไม่มีอำนาจอย่างเป็นทางการ พวกเขาต้องการให้เจ้าหน้าที่พลเรือนในแต่ละประเทศยอมรับเพื่อให้มีผลทางกฎหมาย โองการฉบับนี้กลายเป็นกฎบัญญัติของคริสตจักรคาทอลิกในปี ค.ศ. 1582 แต่ไม่ได้รับการยอมรับจาก คริสตจักรโปรเตสแตนต์ คริสตจักรอีสเทิร์นออร์ทอดอกซ์ และอื่น ๆ ด้วยเหตุนี้ วันอีสเตอร์ (และเหตุการณ์ที่เกี่ยวข้องใน ปฏิทินพิธีกรรม ) จึงได้รับการเฉลิมฉลองโดยโบสถ์คริสต์ต่างๆ
เส้นเวลา
วันที่แต่ละประเทศใช้ปฏิทินเกรกอเรียนหรือเทียบเท่าจะถูกทำเครื่องหมายบนเส้นเวลาแนวนอน แกนตั้งใช้สำหรับขยายเพื่อแสดงชื่อประเทศที่แยกจากกันเพื่อความสะดวกในการจัดทำแผนภูมิ แต่อย่างอื่นจะไม่มีความสำคัญ
.jm
.jm เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจาไมกา เริ่มใช้ครั้งแรกเมื่อ พ.ศ. 2534
ดูเพิ่ม
Toppdomän
วัฏจักรเซลล์
วัฏจักรเซลล์ (cell cycle) หรือวัฏจักรการแบ่งเซลล์ (cell division cycle) คือชุดลำดับของกระบวนการที่เกิดขึ้นในเซลล์ ที่นำเซลล์ไปสู่การแบ่งตัวและการจำลองตัวเอง เพื่อให้เกิดเป็นเซลล์ลูกสองเซลล์ ในเซลล์โปรคาริโอตซึ่งไม่มีนิวเคลียสนั้น วัฏจักรเซลล์เกิดขึ้นผ่านการแบ่งสองส่วน (binary fission) ส่วนเซลล์ที่มีนิวเคลียสเช่นเซลล์ยูคาริโอตนั้นมีกระบวนการซับซ้อนกว่า คือวัฏจักรเซลล์ อาจแบ่งออกได้เป็น 3 ช่วง ได้แก่ อินเตอร์เฟส ไมโตซิส และไซโตไคเนซิส
นัมโพ
นัมโพ (ฮันกึล: 남포특급시, ฮันจา: 南浦特級市) เป็นเมืองในจังหวัดพย็องอันใต้ ประเทศเกาหลีเหนือ เป็นเมืองที่ได้รับการปกครองโดยตรงตั้งแต่ ค.ศ. 1980 - ค.ศ. 2004 หลังจากนั้นก็ได้เปลี่ยนเป็นเมืองพิเศษมาจนถึงปัจจุบัน นัมโพอยู่ห่างจากเปียงยาง 50 กิโลเมตร ใกล้ปากแม่น้ำแทดง เดิมนั้นเป็นหมู่บ้านตกปลาขนาดเล็ก ต่อมาได้เป็นเมืองท่าที่สำคัญที่สุดในเกาหลีเหนือ
ภูมิศาสตร์
นัมโพอยู่ห่างจากปากแม่น้ำแทดงประมาณ 15 กิโลเมตร ตั้งอยู่ริมแม่น้ำแทดง
การคมนาคม
สนามบิน ทางรถไฟ และฟรีเวย์สามารถเชื่อมต่อระหว่างนัมโพกับเปียงยางได้ สถานีรถไฟนัมโพอยู่บนเส้นทางรถไฟสายพย็องนัม
สถานที่
มีมหาวิทยาลัยมากมายในนัมโพ เช่น Nampho University, Sohae University, Samgwang College, Sunhwa College, Nampho University of Medicine, Nampho University of Agriculture, Nampo College of Shipping Industry, Nampho Building Materials College และ Nampo University of Fisheries
ส่วนสถานที่ท่องเที่ยวนั้น ประกอบไปด้วย วาอูโดเพลเชอร์กราวด์, เขื่อนนัมโพ, สุสานคังซอ เป็นต้น
แม่พระแห่งแกรนด์ดยุก
ดูบทความหลักที่ พระแม่มารีและพระบุตร
แม่พระแห่งแกรนด์ดยุก (ภาษาอิตาลี: Madonna del Granduca) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติที่เมืองฟลอเรนซ์ในประเทศอิตาลี
ราฟาเอลอาจจะเขียนภาพ “แม่พระแห่งแกรนด์ดยุก” ราวปี ค.ศ. 1505 หลังจากที่มาถึงฟลอเรนซ์ อิทธิพลที่ได้รับจากเลโอนาร์โด ดา วินชีเห็นได้ชัดในภาพนี้ในการใช้เทคนิคการเขียนแบบสีม่านหมอก (sfumato) ภาพเขียนเป็นของเฟอร์ดินานด์ที่ 3, แกรนด์ดยุกแห่งทัสเคนี (Ferdinand III, Grand Duke of Tuscany) ที่ภาพตั้งชื่อตาม
ฮาร์รี ลัฟแร็ยเซิน
ฮาร์รี ลัฟแร็ยเซิน (Harrie Lavreysen; 14 มีนาคม ค.ศ. 1997 —) เป็นนักกีฬาจักรยานลู่ชาวดัตช์
ประวัติ
ในปี ค.ศ. 2016 ลัฟแร็ยเซินได้ปรากฏตัวในระดับนานาชาติครั้งแรกในการแข่งขันจักรยานลู่ชิงแชมป์ยุโรป 2016 ที่ แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้ร่วมแข่งขันในประเภทสปรินต์บุคคลและทีมสปรินต์ ซึ่งเขาทำผลงานได้เป็นอันดับ 9 ในประเภททีมสปรินต์ และอันดับ 19 ในประเภทสปรินต์บุคคลจึงทำให้เขาไม่ผ่านการคัดเลือก
ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทสปรินต์บุคคล และทีมสปรินต์ร่วมกับเจฟฟรีย์ โฮกลันด์และมัตไตส์ บืชลี ต่อมาในเดือนกรกฎาคมของปีเดียวกันเขาได้เข้าแข่งขันจักรยานลู่เยาวชนชิงแชมป์ยุโรป 2017 ที่ ซังกายูช ประเทศโปรตุเกส เขาได้รับรางวัลเหรียญเงินในสปรินต์บุคคล และในเดือนตุลาคมในการแข่งขันจักรยานลู่ชิงแชมป์ยุโรป 2017 ที่ เบอร์ลิน ประเทศเยอรมนี เขาได้รับรางวัลเหรียญเงินจากการแข่งขันประเภททีมสปรินต์ร่วมกับเจฟฟรีย์ โฮกลันด์และมัตไตส์ บืชลี
ในปี ค.ศ. 2018 ในการแข่งขันจักรยานลู่ชิงแชมป์โลก 2018 ที่ อาเพลโดร์น ประเทศเนเธอร์แลนด์ ลัฟแร็ยเซินได้เป็นผู้มีส่วนสำคัญในการพาทีมชาติเนเธอร์แลนด์ในการคว้าแชมป์ประเภททีมสปรินต์ ซึ่งในรอบชิงชนะเลิศเขาได้ปั่นร่วมกับนิลส์ วันต์ ฮุนแดร์ดาลและเจฟฟรีย์ โฮกลันด์ และเป็นครั้งแรกในประวัติศาสตร์ที่ทีมชาติเนเธอร์แลนด์ได้รับเสื้อสีรุ้ง ต่อมาในปีเดียวกันเขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองแดงในประเภทสปรินต์บุคคลจากการแข่งขันจักรยานลู่เยาวชนชิงแชมป์ยุโรป 2018 ที่ กลาสโกว์ ประเทศสกอตแลนด์ ในช่วงปลายปีทีมสปรินต์ของเขาได้รับเลือกให้เป็นทีมกีฬาแห่งปีของประเทศเนเธอร์แลนด์
ในปี ค.ศ. 2019 ลัฟแร็ยเซินได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองในประเภทสปรินต์บุคคลจากการแข่งขันจักรยานลู่ชิงแชมป์โลก 2019 ที่ ปรุชกุฟ ประเทศโปแลนด์ ต่อมาในเดือนมิถุนายนเขาได้เข้าแข่งขันยูโรเปียนเกมส์ 2019 ในมินสค์ ประเทศเบลารุส เขาได้รับรางวัลเหรียญทองในประเภทเครินบุคคล และในประเภททีมสปรินต์ซึ่งในรอบชิงชนะเลิศเขาได้ปั่นร่วมกับเจฟฟรีย์ โฮกลันด์และโรย ฟัน แด็น แบร์ก โดยทำเวลาได้ 42.385 วินาที หลังจากนั้นเขาได้รับเหรียญเงินในประเภทสปรินต์บุคคลโดยได้พ่ายให้กับเจฟฟรีย์ โฮกลันด์เพื่อนร่วมชาติ และในเดือนตุลาคมของปีเดียวกัน เขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก ที่เวลา 42.151 วินาที และได้เหรียญทองในประเภทเครินบุคคลจากการแข่งขันจักรยานลู่ชิงแชมป์ยุโรป 2019 ที่ อาเพลโดร์น ประเทศเนเธอร์แลนด์
.jo
.jo เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจอร์แดน เริ่มใช้ครั้งแรกเมื่อ พ.ศ. 2537
ดูเพิ่ม
Toppdomän
Ritchiea
Ritchiea เป็นสกุลของพืชดอกที่อยู่ในวงศ์ Capparaceae.
ถิ่นกำเนิดของมันคือ แอฟริกาเขตร้อน
คำบรรยายแบบซ่อนได้
คำบรรยายแบบซ่อนได้ (closed caption, CC) คือ คำบรรยายที่อยู่ด้านล่างของภาพซึ่งจะมองเห็นได้ก็ต่อเมื่อใช้เครื่องถอดรหัสหรืออุปกรณ์ที่สามารถเรียกอ่านคำบรรยายชนิดนี้ได้ คำบรรยายแบบซ่อนได้ยังต่างจากบทบรรยายใต้ภาพทั่วไปตรงที่มุ่งเน้นเพื่อใช้กับผู้ที่มีปัญหาเรื่องการรับฟังเสียงด้วย เช่น ผู้ที่หูหนวก โดยมักจะใช้เครื่องหมายวงเล็บเหลี่ยมครอบบทบรรยายดังกล่าวไว้ คำบรรยายแบบซ่อนได้จึงแสดงเหตุการณ์ที่เกิดขึ้นทั้งหมดแม้จะไม่มีอยู่ในบทสนทนาก็ตาม เช่น [เคาะประตู] หรือบอกสิ่งที่กำลังปรากฏในจอภาพให้ทราบ เช่น [ป้ายห้ามเข้า] เป็นต้น
ผู้ชาย ความหมาย ความรัก
ผู้ชาย ความหมาย ความรัก (Knight of Cups) เป็นภาพยนตร์แนวโรแมนติก/ดราม่า/แฟนตาซี กำกับและเขียนบทโดยเทอร์เรนซ์ แมลิค นำแสดงโดยคริสเตียน เบล, เคต แบลนเชตต์ และนาตาลี พอร์ตแมน โดยชื่อของภาพยนตร์มาจากไพ่ใบหนึ่งในสำรับไพ่ทาโรต์ ที่มีความหมายถึงความก้าวหน้าอย่างช้า ๆ
ตัวอย่างแรกของภาพยนตร์เผยแพร่ในเดือนธันวาคม ค.ศ. 2014 ผู้ชาย ความหมาย ความรัก ออกฉายครั้งแรกที่งานเทศกาลภาพยนตร์นานาชาติเบอร์ลินครั้งที่ 65
เรื่องย่อ
ริคตกเป็นทาสของสังคมฮอลลีวูด เขาเสพติดความสุขและความสำเร็จในชีวิต แต่ในขณะเดียวกันก็รู้สึกสิ้นหวังและว่างเปล่า ในโลกที่เต็มไปด้วยสิ่งลวงตา ริคกลับพยายามมองหาความเป็นจริง
การตอบรับในประเทศไทย
ระหว่างวันที่ 14-20 เมษายน ค.ศ. 2016 ผู้ชาย ความหมาย ความรัก ทำรายได้ในประเทศไทย 300,000 บาท
รุ่งเรือง อนันตยะ
รุ่งเรือง อนันตยะ (เกิด 30 ธันวาคม พ.ศ. 2523) ชื่อเล่น แฮ็ค เป็นนักแสดงชายชาวไทย ผลงานภาพยนตร์ที่มีชื่อเสียงคือเรื่อง ยุวชนทหาร เปิดเทอมไปรบ แสดงคู่กับ เทย่า โรเจอร์ส
ประวัติ
รุ่งเรือง อนันตยะ เกิดเมื่อวันที่ 30 ธันวาคม พ.ศ. 2523 จบการศึกษาชั้นมัธยมศึกษาจากโรงเรียนเบญจมราชรังสฤษฎิ์ จังหวัดฉะเชิงเทรา สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยหอการค้าไทย
รุ่งเรือง สมรสกับศิริญญา เมื่อวันที่ 2 มีนาคม พ.ศ. 2558 ที่จังหวัดสุรินทร์อันเป็นบ้านเกิดของภริยา และคลอดลูกสาวแล้วเมื่อวันที่ 19 สิงหาคม พ.ศ. 2558 ชื่อน้องพิตต้า
หมู่เกาะลีเวิร์ด (แก้ความกำกวม)
หมู่เกาะลีเวิร์ด (Leeward Islands) อาจหมายถึง
ลาเวนเดอร์
ลาเวนเดอร์ (Lavandula) เป็นสกุลของพืชดอก ประกอบไปด้วยพืช 39 ชนิด ในวงศ์กะเพรา,วงศ์มินต์ (Lamiaceae) เป็นพืชพื้นเมืองในยุคโบราณซึ่งถูกค้นพบจากเคปเวิร์ดและหมู่เกาะคานารี ทางตอนใต้ของยุโรปข้ามไปทางตะวันออกเฉียงเหนือของแอฟริกา เมดิเตอร์เรเนียน เอเชียตะวันตกเฉียงใต้จรดไปอินเดียตะวันออกเฉียงใต้
ศัพท์มูลวิทยา
คำว่า "ลาเวนเดอร์" ในภาษาอังกฤษ เดิมถูกเข้าใจว่ามาจากคำภาษาฝรั่งเศสเก่าที่ว่า "lavandre" แต่ท้ายที่สุดคำว่าลาเวนเดอร์นั้นกลับมาจากภาษาละติน "lavare" (ชำระล้าง) ซึ่งอาจหมายถึงประโยชน์ของมันในการชำระล้างร่างกายและจิตใจ
ด้านการแพทย์
ลาเวนเดอร์ถูกนำมาใช้อย่างกว้างขวางกับสมุนไพรและน้ำมันหอมระเหย และเชื่อว่าลาเวนเดอร์สามารถบรรเทาแมลงกัด แผลไหม้ และอาการปวดหัวได้ นอกจากนี้ ช่อลาเวนเดอร์ยังสามารถขับไล่แมลง ดอกและเมล็ดลาเวนเดอร์สามารถช่วยให้การนอนหลับนั้นผ่อนคลาย การชงยอดอ่อนของลาเวนเดอร์ลงในถ้วยน้ำร้อนก็สามารถช่วยให้นอนหลับสบาย
ด้านอุตสาหกรรม
ในศตวรรษที่ 21 นี้ ลาเวนเดอร์นั้นเป็นที่นิยมในอุตสาหกรรมมากมาย จากประโยชน์ในเรื่องของกลิ่นอันเป็นเอกลักษณ์ของมันซึ่งช่วยให้ผ่อนคลาย หลากหลายอุตสาหกรรมใช้ลาเวนเดอร์ในผลิตภัณฑ์ของพวกเขา แต่อุตสาหกรรมที่ได้รับผลประโยชน์มากที่สุดเห็นจะเป็นอุตสาหกรรมน้ำหอมและผลิตภัณฑ์บำรุงผิว เช่น สบู่ ครีม เป็นต้น
พรรคการเมืองปฏิรูป
พรรคการเมืองปฏิรูป (Staatkundig Gereformeerde Partij หรือย่อเป็น SGP) เป็นพรรคการเมืองที่นิยมลัทธิคาลวินออร์ทอดอกซ์ในประเทศเนเธอร์แลนด์ คำว่าปฏิรูปนี้ไม่ได้หมายถึงการปฏิรูปการเมือง แต่เป็นคำที่มีความหมายเดียวกับลัทธิคาลวินซึ่งเป็นสาขาหลักของนิกายโปรเตสแตนต์ในศาสนาคริสต์ พรรคนี้เป็นหนึ่งในพรรคการเมืองที่เก่าแก่ที่สุดในเนเธอร์แลนด์ ปัจจุบันเป็นเป็นพรรคฝ่ายค้านที่มีอุดมการณ์ทางออร์ทอดอกซ์
สีเทา เพ็ชรเจริญ
สีเทา เพ็ชรเจริญ เป็นชื่อการแสดงของ จรัล เพ็ชรเจริญ เป็นดาราตลกอาวุโส มีบุคลิกเด่นคือแสดงตลกด้วยหน้าตาท่าทาง ลักษณะหลังโกง พุงป่อง เหมือน "เท่ง" ตัวตลกดาราหนังตะลุง ของทางภาคใต้ และถูกนำบุคลิกไปสร้างเป็นตัวการ์ตูนในแอนิเมชันเรื่อง "แดร็กคูล่าต๊อก โชว์"
ประวัติ
สีเทา เกิดเมื่อวันที่ 7 มิถุนายน พ.ศ. 2475 ที่อำเภอเมืองสุราษฎร์ธานี จังหวัดสุราษฎร์ธานี บิดาคือ จ.ส.อ.เมฆ เพ็ชรเจริญ เป็นอดีตนายทหารเรือ ส่วนมารดาคือ นางจรูญ เพ็ชรเจริญ เป็นแม่ค้าขายขนมหวาน เริ่มเข้าสู่วงการโดยการชักชวนของเสน่ห์ โกมารชุน ให้เป็นมาเป็นนักพากย์ภาพยนตร์ และแสดงภาพยนตร์เป็นตัวประกอบในบทตลกเรื่องแรก คือ ฟ้าธรรมาธิเบศร์ นำโดย วิไลวรรณ-พันคำ ฉายวันที่ 8 มีนาคม พ.ศ. 2499 ตามมาด้วยเรื่อง สี่สิงห์นาวี นำโดย วิไลวรรณ-พันคำ-สุรสิทธิ์ ฉายวันที่ 29 ธันวาคม พ.ศ. 2499 เล็บครุฑ นำโดย อมรา อัศวนนท์ และ ลือชัย นฤนาท ฉายวันที่ 12 พฤษภาคม พ.ศ. 2500 และอีกหลายเรื่อง ต่อมาเข้ารับราชการตำรวจในตำแหน่งโฆษกวงดุริยางค์ตำรวจ ตั้งแต่ประมาณ พ.ศ. 2520 จนเกษียณอายุราชการ
ชีวิตส่วนตัวสมรสกับยุพิน แก้วประเสริฐ มีบุตรสามคน และมีลูกติดจากภรรยาเก่า 1 คน
สีเทาเคยล้มป่วยจากโรคความดันโลหิตสูง และหลอดเลือดแตกในสมองจนเกือบถึงแก่ชีวิต แต่ได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานดอกไม้เยี่ยม ซึ่งทำให้สีเทาสำนึกในพระมหากรุณาธิคุณนี้มาโดยตลอดจนมาถึงช่วงบั้นปลายของชีวิต
ผมนี่แหละครูใหญ่
เนื้อเรื่อง
พนักงานฝีมือดีของบริษัทซื้อมาขายไปคาชิมัตสึบุซซัง เรียวซูเกะ นารูมิ (โช ซากูไร) ถูกสั่งย้ายให้มาดูแลธุรกิจกิจการโรงเรียนมัธยมปลายเคเมกังที่เป็นหนึ่งในเครือของบริษัทฯ ในตำแหน่งครูใหญ่ แต่อุปสรรคใหญ่ของเขาคือโรงเรียนนั้นขาดทุนทุกปีและคะแนนโรงเรียนอยู่ในระดับต่ำกว่าเกณฑ์มาตรฐาน นารูมิเริ่มการปฏิรูปโรงเรียนใหม่โดยการลดค่าใช้จ่ายที่ไม่จำเป็นและพยายามทำให้คะแนนโรงเรียนเพิ่มขึ้น แต่ติดปัญหาด้านเหล่าอาจารย์ที่ยังไม่เห็นด้วยกับความคิดที่เป็นพนักงานบริษัทของเขาและนักเรียนของโรงเรียนที่ยังไม่มีความกระตือรือร้น นารูมิโดยความช่วยเหลือของ ชิฮิโระ มาชิบะ (ยู อาโออิ) ต้องประสบและแก้ไขภายในโรงเรียนต่าง ๆ เช่น การแบ่งชนชั้นระหว่างนักเรียน การปฏิรูปโรงเรียนที่ไม่เป็นธรรมต่อบางฝ่าย หรือปัญหาจิปาถะต่าง ๆ ของนักเรียน แต่เมื่อนารูมิรู้ตัวอีกทีเขาก็เริ่มมีใจรักในอาชีพครูและนักการศึกษาไปโดยไม่ทันตั้งตัวซึ่งก่อให้เกิดความไม่พอใจในหมู่ผู้บริหารที่เพียงต้องการให้เขาสร้างรายได้ให้แก่โรงเรียนเท่านั้น
หนึ่งในกลยุทธ์ของนารูมิที่ใช้เพื่อเพิ่มคะแนนโรงเรียนให้ดียิ่งขึ้นซึ่งจะส่งผลต่อยอดผู้เข้าสมัครคือการจัดงานเปิดบ้าน โดยให้นักเรียนทุกคนมีส่วนร่วมในการจัดกิจกรรม หรือการว่าจ้างผู้ฝึกสอนจากภายนอกโรงเรียนให้เข้ามาควบคุมการทำกิจกรรมชุมนุมเพื่อเพิ่มยอดผู้เข้าสมัครโรงเรียนมัธยมปลายเคเมกัง เมื่อทุกอย่างดูเหมือนเข้าที่เข้าทางแล้ว หลังจากลูกสาวของเคซูเกะ คางายะ (มาซาโนบุ ทากาชิมะ) ตัดสินใจว่าจะเรียนที่โรงเรียนมัธยมปลายเคเมกัง คางายะให้นารูมิเลือกว่าจะเป็นครูใหญ่ต่อไปโดยที่จะลาออกจากบริษัท หรือจะลาออกจากการเป็นครูใหญ่และกลับเข้ามาทำงานในบริษัทที่มั่งคงกว่าเพื่อไม่ให้ลูกสาวของเขาต้องตกอยู่ภายใต้การดูแลของนารูมิ นอกจากนี้นารูมิยังถูกคู่หมั้นของเขา ซาโตโกะ มัตสึบาระ (มิกาโกะ ทาเบะ) ยกเลิกการหมั้น หลังเขาไม่ได้ให้เวลากับเธออย่างเพียงพอ โดยนารูมิได้เลือกที่เป็นครูใหญ่อย่างที่เขาและคณะครูต้องการต่อไป และได้ขอแต่งงานกับมัตสึบาระอย่างเป็นทางการ
โรงเรียนมัธยมปลายเคเมกัง
โรงเรียนมัธยมปลายเคเมกัง ก่อตั้งเมื่อปี 1961 แรกเริ่มเป็นโรงเรียนหญิงล้วนก่อนที่จะเปลี่ยนมาเป็นโรงเรียนแบบสหศึกษา
บริษัทคาชิมัตสึ บุซซัง
บริษัทแม่ของโรงเรียนมัธยมปลายเคเมกัง
ตอนและเรตติง
จากตารางด้านล่าง แสดงเรตติงต่ำสุด และ  แสดงเรตติงสูงสุด
รองเท้านารีสีทอง
รองเท้านารีสีทอง   เป็นกล้วยไม้ดินชนิดหนึ่ง ดอกขนาดใหญ่ กลีบปากสีเหลืองเป็นมัน มีจุดสีแดงเข้มหรือสีม่วงภายใน ถิ่นกำเนิดอยู่ในแคนาดา และมลรัฐจอร์เจีย อริโซนา และนิวเม็กซิโกในสหรัฐอเมริกา มีสารที่ออกฤทธิ์ให้เซื่องซึม ตามัว หงอย อิดโรย
มหากาพย์ภาพยนตร์ รามเกียรติ์
มหากาพย์ภาพยนตร์ รามเกียรติ์ หรือ รามเกียรติ์ 3D Animation (Ramayana The Epic) เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Chetan Desai ออกฉายในปี พ.ศ. 2553
เนื้อเรื่อง
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
รายชื่อนางสาวไทยและรองนางสาวไทย
รายนามนางสาวไทยและรองนางสาวไทย ตั้งแต่ พ.ศ. 2477 จนถึงปัจจุบัน (ชื่อในสูจิบัตรการประกวดนางสาวไทย)
รายชื่อแหล่งมรดกโลกในประเทศอาเซอร์ไบจาน
สถานที่ที่ได้ขึ้นบัญชีรายชื่อเบื้องต้น
ประเทศอาเซอร์ไบจานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 9 แห่ง
รายนามผู้ครองตำแหน่งมิสยูเอสเอ
ด้านล่างนี้คือรายนามผู้ครองตำแหน่งมิสยูเอสเอ ผู้ที่ได้รับรางวัลมิสยูเอสเอ 8 คนได้รับเลือกให้เป็นนางงามจักรวาล โดยแสดงเป็นตัวหนา ตั้งแต่ในปี ค.ศ. 1967 เป็นต้นมารองอันดับ 1 ได้รับเลือกให้ดำรงตำแหน่งแทนมิสยูเอสเอที่ครองตำแหน่งนางงามจักรวาล
โอทิส เอเลเวเทอร์
โอทิส เอเลเวเตอร์ คอมพานี (Otis Elevator Company) เป็นบริษัทสัญชาติอเมริกัน ผู้พัฒนา ผลิตและซ่อมบำรุงผลิตภัณฑ์การเคลื่อนย้ายในแนวดิ่ง ได้แก่ ลิฟต์, บันไดเลื่อน และทางเลื่อน รายใหญ่ที่สุดในโลก ก่อตั้งเมื่อปี พ.ศ. 2396 โดยอีลิชา โอติส ที่เมืองนิวยอร์ก สหรัฐอเมริกา ปัจจุบันสำนักงานใหญ่ตั้งอยู่ที่เมืองฟาร์มิงตัน รัฐคอนเนตทิคัต มีพนักงานกว่า 63,000 คน
ผลิตภัณฑ์ของโอทิสได้รับการติดตั้งในอาคารและสถานที่ชั้นนำของโลก เช่น หอไอเฟล, ตึกเอ็มไพร์สเตต, เวิลด์เทรดเซ็นเตอร์, ปิโตรนาสทาวเวอร์, ซีเอ็นทาวเวอร์, สกายลอนทาวเวอร์, ฟรานซิส แชงกรี-ลา เพลซ, โอเรียนทัล เพิร์ล เรดิโอ แอนด์ ทีวี ทาวเวอร์, รปปงหงิ ฮิลล์ คอมเพล็ก, ท่าอากาศยานนานาชาติอินชอน, กริชตูเรเดงโตร์, เซ็นทรัลพลาซา (ฮ่องกง), บูร์จคาลิฟา (ตึกระฟ้าที่สูงที่สุดในโลกในปัจจุบัน)
อาลิยะฮ์ อัฏฏ็อบบาอ์
อาลิยะฮ์ อัฏฏ็อบบาอ์ (عالية الطباع; Alia Tabbaa ; เกิดวันที่ 15 กันยายน 2507) เป็นธิดาของซัยยิด เตาฟีก อัฏฏ็อบบาอ์ กับ ลามิยะฮ์ อัดดิม พระบิดาของพระองค์นั้นเป็นนักธุรกิจในจอร์แดน และเป็นประญานของบริษัทสายการบินรอยัลจอร์แดน สายการบินหลักของประเทศ ด้านการศึกษา ทรงจบการศึกษาในโรงเรียนประถมอัมมาน ระดับมัธยมศึก๋ษาจาก อายัยอา สคูล ฟอร์ เกล ก่อนจะเข้าเรียนมหาวิทยาลัยซัสเซกส์
พระองค์ทรงเสกสมรสกับ เจ้าชายไฟซาห์ บิน ฮุสเซน พระราชอนุชาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน รับพระราชทานพระอิสริยยศ เจ้าหญิงอาลิยะฮ์ อัฏฏ็อบบาอ์แห่งจอร์แดน พระชายา ก่อนจะทรงหย่าในปี 2551 แต่พระองค์มิได้ลาออกจากฐานันดรและเป็นพระบรมวงศ่นุวงศ์จอร์แดน โดยพระองค์และพระสวามี มีพระบุตรดังนี้
ปัจจุบัน พระองค์ทรงเป็นประธานของสัญญาสวัสดิการสังคม นอกจากนี้ยังทรงเป็นประธานของมูลนิธิผู้ป่ยโรคเส้นโลหิตตีบและในปี 2549 พระองค์ทรงเป็นประธานาสภาแห่งชาติเกี่ยวกับอาการอัมพาตมูลนิธิสมองตามราชินีนูร์แห่งจอร์แดน
หน่วยคำนวณและตรรกะ
หน่วยคำนวณและตรรกะ (Arithmetic Logic Unit: ALU) เป็นวงจรเชิงผสมคำนวณ (Arithmetic) และตรรกะ (Logic) (command) จอห์น ฟอน นอยมันน์
จักรวรรดิคุปตะ
จักรวรรดิคุปตะ (Gupta Empire) เป็นจักรวรรดิอินเดียโบราณที่รุ่งเรืองระหว่างปี ค.ศ. 280 จนกระทั่งปี ค.ศ. 550 โดยมีอาณาบริเวณที่ครอบคลุมตางตอนเหนือและตอนกลางของอินเดียทั้งหมด และบังคลาเทศปัจจุบัน จักรวรรดิก่อตั้งขึ้นโดยพระเจ้าศรีคุปต์ โดยมีเมืองหลวงอยู่ที่ปาฏลีบุตรที่ปัจจุบันคือปัฏนาทางตอนเหนือของรัฐพิหาร
ไตรโลกยวิชยะ
ไตรโลกยวิชยะ (त्रैलोक्यविजय ไตรโลกฺยวิชย, 降三世明王 (gōzanze myō-ō), 降三世明王 เซี่ยงซานซื่อหมิงหวัง) เป็นหนึ่งในวิทยาราชทั้งห้าตามความเชื่อของศาสนาพุทธนิกายวัชรยาน (ในญี่ปุ่นเป็นที่นับถือในนิกายชินงน ซึ่งเป็นแขนงย่อยหนึ่งของวัชรยาน) สถิดอยู่ ณ ทิศตะวันออกของครรภโกษธาตุ ทำหน้าที่เป็นผู้คุ้มครองของพระอักโษภยพุทธะ พระธยานิพุทธะแห่งทิศตะวันออก  บางตำราถือว่าเป็นพระโพธิสัตว์องค์หนึ่ง โดยเป็นพระโพธิสัตว์เอกเทศมิได้จัดอยู่ในสกุลของพระธยานิพุทธะองค์ใด
รูปลักษณ์
ไตรโลกยวิชยะมี 4 เศียร 8 กร แต่ละเศียรแต่ละหน้าแสดงอารมณ์ต่างกันคือ เศียรด้านหน้าแสดงอารมณ์เกรี้ยวกราด เศียรด้านขวาแสดงอารมณ์โกรธ เศียรด้านซ้ายแสดงอารมณ์เกลียดชัง เศียรด้านหลังแสดงอารมณ์กล้าหาญ พระหัตถ์ถือกระดิ่ง วัชระ ดาบ ขอสับช้าง ลูกศร คันศร บ่วงและจาน ประทับยืนท่าปรัตยสีฒะ เป็นที่นิยมนับถือในทิเบตและญี่ปุ่น ในประเทศไทยพบภาพสลักของวิทยราช/พระโพธิสัตว์องค์นี้ที่ปราสาทหินพิมาย
หมู่เกาะลีเวิร์ด
หมู่เกาะลีเวิร์ด (Leeward Islands) เป็นหมู่เกาะทางตะวันออกของหมู่เกาะเวสต์อินดีส ทางตอนเหนือของหมู่เกาะเลสเซอร์แอนทิลลีส ที่เรียกชื่อว่าหมู่เกาะลีเวิร์ดเนื่องจากตั้งอยู่ในที่กำบังลมที่พัดมาจากทิศตะวันออกเฉียงเหนือ แนวหมู่เกาะตั้งต้นจากเกาะดอมินีกาซึ่งอยู่ทางใต้ไปยังหมู่เกาะเวอร์จินที่อยู่ทางเหนือ
รายชื่อเกาะ
จากตะวันตกเฉียงเหนือไปยังตะวันออกเฉียงใต้ ประกอบด้วย
โรงเรียนเซนต์ดอมินิก
โรงเรียนเซนต์ดอมินิก (Saint Dominic School) ตั้งอยู่บนเลขที่ 1526 ถนนเพชรบุรี แขวงมักกะสัน เขตราชเทวี กรุงเทพมหานคร เป็นโรงเรียนเอกชนโรมันคาทอลิกชายล้วน ประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ และเป็นโรงเรียนลำดับที่ 7 ในสังกัดคณะซาเลเซียนของคุณพ่อบอสโกแห่งประเทศไทย
ประวัติ
โรงเรียนได้รับการสถาปนาจัดตั้งและถือกำเนิดขึ้นเมื่อวันที่ 12 พฤษภาคม พ.ศ. 2504 เดิมโรงเรียนมีชื่อว่า "ดอนบอสโกวิทยา" โดยแยกออกจาก "โรงเรียนอาชีวะดอนบอสโก" เนื่องจาก โดนถนนเพชรบุรีตัดใหม่ ตัดแบ่งครึ่งไปจนถึงแยกคลองตัน เพื่อใช้เป็นที่เรียนวิชาสายสามัญ เปิดสอนเพียงชั้น ป.1 ก-ข-ค ถึง ป.5 ก-ข-ค จำนวนนักเรียนตามบัญชีเรียก 214 คน ต่อมาในภายหลังได้เปลี่ยนชื่อเป็น "เซนต์ดอมินิก" เนื่องจาก ชื่อ เซนต์ดอมินิก ซึ่งเป็นชื่อของชมรมซาเลเซียนเก่า ได้เปลี่ยนชื่อจากชมรม เซนต์ดอมินิก เป็นชื่อชมรมเพื่อนซาวีโอ เราจึงนำชื่อนี้มาใช้ เมื่อวันที่ 14 กุมภาพันธ์ พ.ศ. 2506 โดยมีนายปรีดา แสงสว่าง รับเป็นเจ้าของเอง (ทั้งผู้จัดการและครูใหญ่) เพราะหลักฐานเอกสารของ มูลนิธิยังไม่เรียบร้อยต่อมาโอนการเป็นเจ้าของให้แก่ "คณะซาเลเซียนแห่งประเทศไทย" โดยมีบาทหลวงยอห์น อุลลิอานา เป็นเจ้าของ เจ้าของโรงเรียนในปัจจุบันได้แก่ "มิสซังโรมันคาทอลิกกรุงเทพฯ" โดย บาทหลวงมนูญ สนเจริญ เป็นผู้ถือใบอนุญาต
ปัจจุบันโรงเรียนเซนต์ดอมินิกเปิดรับตั้งแต่ระดับ ประถมศึกษาปีที่ 1 ถึง มัธยมศึกษาปีที่ 6 มีครูไทยจำนวน 173 คน ครูต่างชาติ จำนวน 15 คน และนักเรียนรวมประมาณ 2,000 กว่าคน
อาคารมารีย์ (2509-2551)
อาคารมารีย์ เป็นชื่อตึกที่ในอดีตเคยเรียกว่า "ตึกเจ้าคณะ" หรือ "บ้านเจ้าคณะ" เพราะเป็นที่ตั้งสำนักงานคณะซาเลเซียน และเป็นที่พำนักของอธิการเจ้าคณะแขวงคณะซาเลเซียนในประเทศไทย รวมทั้งผู้ใหญ่ท่านอื่นด้วย ปัจจุบันได้สร้างอาคารมารีย์อนุสรณ์ 48 ปีแทนอาคารมารีย์หลังเดิม โดยเป็นตึกสีขาว เอียงเป็นตัว L มีสระว่ายน้ำหนึ่งสระ มีลิฟต์ 3 ตัว บันได 2 ด้าน (ด้านหัว L และท้าย L) ชั้น 1 จะเป็นห้องโถง โดยจะมีวัดพระแม่องค์อุปถัมป์ไว้ทำพิธีต่าง ๆ ชั้น 2 จะเป็นของ ประถมศึกษาปีที่ 4 โดยมีห้องพักครูกลุ่มสาระการเรียนรู้การงานอาชีพและห้องนาฏยศิลป์ไทย ชั้น 3 จะเป็นของ ประถมศึกษาปีที่ 5 โดยมีห้องรวมครูกลุ่มสาระการเรียนรู้วิทยาศาสตร์และห้องขับร้องเซซีลีอา ชั้น 4 ของ ประถมศึกษาปีที่ 6 โดยมีห้องสมุดมัธยมศึกษา ชั้น 5 จะเป็นชั้นของห้องคอมพิวเตอร์ ห้องประชุมรีนัลดี ห้องนวัตกรรม ชั้น 6 ของชั้นมัธยมศึกษาปีที่ 2 จะมีห้องพักครูกลุ่มสาระการเรียนรู้สังคมศึกษา ศาสนา และวัฒนธรรม ห้องเรียน Learn education ห้องปฏิบัติการวิทยาศาสตร์/คณิตศาสตร์ ชั้น 7 จะมีห้อง มัธยมศึกษาปีที่ 1 เขตนักบวช ผู้ใหญ่ในโรงเรียน และห้องพักครูกลุ่มสาระคณิตศาสตร์ ชั้น 8 มีห้องมัธยมศึกษาปีที่ 3 ห้องพักครูกลุ่มสาระภาษาอังกฤษ เขตนักบวชและชั้นสุดท้าย ชั้นดาดฟ้า
ตึกมารีย์มีกล้องวงจรปิดทั้งสิ้น 48 ตัว (เฉพาะนอกห้อง) และมีห้องเรียน 45 ห้อง และถือเป็นตึกที่สร้างเก่าแต่นำมาดัดแปลงใหม่และทันสมัยที่สุดในโรงเรียน
สโมสรฟุตบอลพีที ประจวบ
สโมสรฟุตบอลพีที ประจวบ เป็นสโมสรฟุตบอลในประเทศไทย ลงเล่นในระดับไทยลีก โดยเป็นสโมสรตัวแทนจากจังหวัดประจวบคีรีขันธ์
ยุคโปรลีก
สโมสรฟุตบอลจังหวัดประจวบคีรีขันธ์ ก่อตั้งขึ้นในปี พ.ศ. 2550 เพื่อเข้าร่วมการแข่งขันฟุตบอลโปรวินเชียลลีก โดยได้เข้าร่วมแข่งขันครั้งแรกใน ฤดูกาล 2551 โดยเริ่มต้นเข้าร่วมแข่งขันในรอบคัดเลือก กลุ่ม 4 โดยทีมได้สนับสนุนจากสมาคมกีฬาจังหวัดประจวบคีรีขันธ์ และองค์การบริหารจังหวัดประจวบคีรีขันธ์ โดยใช้นักฟุตบอลภายในจังหวัดและใช้สนามค่ายธนะรัชต์ ศูนย์การทหารราบ เป็นสนามเหย้าโดยในปีนั้นทีมสามารถผ่านเข้ารอบรองและรอบชิงชนะเลิศได้และได้ตำแหน่งรองชนะเลิศ โดยทีมชนะเลิศ คือ สโมสรฟุตบอลจังหวัดกระบี่ อย่างไรก็ดี ทั้งสองทีมได้ผ่านเข้ารอบสุดท้าย เพื่อมาแข่งขันที่ กรุงเทพมหานคร โดยผลงานในรอบสุดท้าย ทีมทำผลงานได้ย่ำแย่โดยจบอันดับสุดท้ายของสาย บี ไม่สามารถผ่านเข้ารอบต่อไปได้
ยุคลีกภูมิภาค
ต่อมาทางสมาคมฟุตบอลแห่งประเทศไทย ในพระบรมราชูปถัมภ์ ได้มีนโยบายที่จะปรับโครงสร้างของไทยลีกดิวิชัน 2 ให้มีความเป็นมืออาชีพ และขยายความนิยมฟุตบอลไทยให้ไปสู่ระดับท้องถิ่นมากขึ้น เลยได้ทำการเปลื่ยนเป็นระบบลีกภูมิภาคขึ้น เมื่อปี พ.ศ. 2552 ทางสมาคมกีฬาฯ เองจึงส่งทีมเข้าร่วมการแข่งขันลีกภูมิภาค ดิวิชัน 2 โดยทำการแข่งขันในโซนภาคกลางและภาคตะวันออก โดยผลงานในปีนั้น สโมสรจบอันดับที่ 10 จากทั้งหมด 12 ทีม
ต่อมาใน ฤดูกาล 2553 ฝ่ายจัดการแข่งขันมีมติให้ทีม ย้ายโซนไปทำการแข่งขันในโซนภาคใต้ โดยแจ้งล่วงหน้าแค่วันเดียว ทำให้ผู้บริหารสโมสรตัดสินใจถอนทีมออกจากการแข่งขัน เนื่องจากไม่สามารถเตรียมงบประมาณการทำทีมได้ทันการณ์ ประกอบกับความกังวลในสวัสดิภาพนักฟุตบอลและทีมงาน ที่จะต้องลงไปแข่งขันในจุดเสี่ยงที่เกิดความไม่สงบในชายแดนภาคใต้
กลับมาส่งทีมเข้าแข่งขัน
หลังจากที่ไม่ส่งทีมเข้าร่วมการแข่งขัน เป็นเวลาหนึ่งฤดูกาล ใน ฤดูกาล 2554 ฝ่ายจัดการแข่งขันฯ ให้สิทธิ์ลงทำการแข่งขันในโซนเดิม (โซนภาคกลางและภาคตะวันออก) แต่ผลงานของทีมไม่ดีนัก โดยในปีนั้น จบอันดับที่ 13 จาก 16 ทีม มี 24 คะแนนจาก 30 นัด ส่วนทีมชนะเลิศของโซนในปีนั้นคือ สโมสรราชบุรี เอฟซี
ต่อมาในฤดูกาลถัดมา (ฤดูกาล 2555) สโมสรได้ทำการเปลื่ยนแปลงตราสัญลักษณ์และฉายาของทีม จาก "ช้างคู่" มาเป็น "ต่อพิฆาต" และทางกองเชียร์ก็ได้มีชื่อเรียกขนานนามว่า "ปีศาจพันตา" โดยมีที่มาจากสัปปะรดซึ่งเป็นผลไม้ขึ้นชื่อของจังหวัด นอกเหนือจากนั้นยังได้มีการเปลื่ยนแปลงคณะกรรมการบริหารสโมสร โดยได้เชิญ เฉลิมชัย ศรีอ่อน เข้ามาเป็นประธานสโมสรฯ โดยผลงานของทีมในปีนั้น จบอันดับที่ 7 จาก 18 ทีม มี 51 คะแนนจาก 34 นัด ทีมชนะเลิศของโซนในปีนั้นคือ สโมสรอยุธยา เอฟซี
ใน ฤดูกาล 2556 สโมสรทำผลงานได้ดีขึ้นกว่ามาก โดยจบฤดูกาลด้วยตำแหน่งรองชนะเลิศของโซนภาคกลางและตะวันออก ผ่านเข้ารอบไปเล่นในรอบแชมป์เปี้ยนส์ลีก ได้เป็นครั้งแรกของสโมสร อย่างไรก็ดี เนื่องจากเป็นครั้งแรก ผลงานของสโมสรในรอบนั้นกลับไม่ดีนัก โดยจบด้วยอันดับที่ 5 ของสายเอ และไม่สามารถชนะทีมใดได้เลยในสาย
ย้ายโซน
ในปีต่อมา ทางฝ่ายจัดการแข่งขันฯ ได้มีมติให้ทีมย้ายโซนการแข่งขันไปแข่งในโซนภาคใต้อีกครั้ง โดยในช่วงแรกทางผู้บริหารสโมสรออกมาแสดงความไม่พอใจ โดยขู่ที่จะทำการถอนทีมอีกครั้งซึ่งมีเหตุผลสำคัญ คือ เรื่องระยะทางการเดินทางไปแข่งขันและสวัสดิภาพความปลอดภัย แต่ต่อมาสโมสรได้กลับมาทำการแข่งขันตามเดิม ซึ่งในปีนี้เอง สโมสรทำผลงานได้ดีเยี่ยม โดยภายใต้การคุมทีมของ ธงชัย สุขโกกี โดยสโมสรคว้าตำแหน่งชนะเลิศ โซนภาคใต้ และเข้ารอบแชมป์เปี้ยนส์ลีก อีกครั้ง โดยในครั้งนี้ ทีมสามารถเข้าสู่รอบชิงชนะเลิศ โดยแข่งขันกับ สโมสรไทยฮอนด้า ซึ่งสามารถคว้าตำแหน่งชนะเลิศได้สำเร็จ พร้อมได้สิทธิ์เลื่อนชั้นไปแข่งขันใน ไทยลีกดิวิชัน 1 ได้สำเร็จ
ยุคดิวิชั่น 1 และไทยลีก 2
หลังจากที่สโมสรได้เลื่อนมาเล่นใน ดิวิชั่น 1 ได้สำเร็จ สโมสรก็ทำทำการเปลี่ยนผู้ฝึกสอนใหม่ มาเป็น ดุสิต เฉลิมแสน อดีตแบ็กซ้าย ทีมชาติไทย และดาราเอเชียเข้ามาคุมทีมอย่างเป็นทางการ โดยในปีแรกก็สามารถอยู่รอดในลีกได้ทันทีพร้อมกับทำผลงาน จบอันดับที่ 8 ของตาราง โดยมี 54 คะแนนจาก 38 นัด ถือว่าสร้างความประหลาดใจเล็กๆ ให้กับแฟนฟุตบอลในช่วงนั้น ซึ่งผลงานหลังจากนั้นก็ติดอันดับโซนบนมาโดยตลอด โดยใน ฤดูกาล 2559 สโมสรจบอันดับที่ 7 และ ฮริสตียัน คีโรฟสกี ทำผลงานได้ดี ด้วยการเป็นผู้ทำประตูสูงสุดของฤดูกาล โดยทำไป 17 ประตู
ต่อมา สโมสรศรีสะเกษ เอฟซี ได้ตัว ดุสิต เฉลิมแสน เข้าไปคุมทีม ทำให้สโมสร ต้องแต่งตั้ง ธวัชชัย ดำรงอ่องตระกูล เข้ารับช่วงต่อ ตามเป้าหมายของสโมสรที่ว่า "ยกพลขึ้นบุก" พร้อมกับทำการเปลื่ยนชื่อสโมสรเป็น สโมสรฟุตบอล พีที ประจวบ เอฟซี พร้อมกับเสริมนักฟุตบอลหลายราย ไม่ว่าจะเป็น อมร ธรรมนาม, อดุลย์ หมื่นสมาน, ซีเกต หมาดปูเต๊ะ, สมภพ นิลวงศ์ เป็นต้น ทำให้ทีมประสบความสำเร็จ สามารถเลื่อนชั้นขึ้นมาเล่น ไทยลีก ในฤดูกาลหน้าได้สำเร็จ โดยเป็นการฉลองครบรอบ 10 ปีของการก่อตั้งสโมสรอีกด้วย
ยุคไทยลีกและชนะเลิศถ้วยรางวัลแรก
ก่อนเปิดฤดูกาล 2561 ซึ่งเป็นฤดูกาลแรกที่สโมสรจะได้ลงเล่นบนลีกสูงสุดของประเทศ พีที ประจวบถูกมองว่าเป็นหนึ่งในทีมที่จะต้องตกชั้นลงไปเล่นในไทยลีก 2 อย่างไรก็ตาม ทีมสามารถทำผลงานได้ดี โดยมีนัดที่พวกเขาสามารถเปิดบ้านเอาชนะเมืองทอง ยูไนเต็ด 6–1 และบุกไปเอาชนะบางกอกกล๊าส 3–4 ซึ่งเมื่อจบฤดูกาล พวกเขาสามารถจบอันดับที่ 6 ของตารางได้อย่างประทับใจ ต่อมาในฤดูกาล 2562 แม้ว่าจะทีมจะทำผลงานในลีกตกลงไป โดยมีช่วงที่ต้องลุ้นหนีตกชั้นก่อนที่จะกลับมาจบอันดับที่ 9 ของตาราง แต่ในฟุตบอลถ้วย พวกเขากลับทำผลงานได้อย่างน่าประทับใจด้วยการชนะเลิศโตโยต้า ลีกคัพ 2562 ซึ่งทีมสามารถเอาชนะการดวลลูกโทษเหนือแชมป์เก่าอย่างสิงห์ เชียงราย ยูไนเต็ดในรอบรองชนะเลิศและบุรีรัมย์ ยูไนเต็ดในนัดชิงชนะเลิศ คว้าถ้วยรางวัลใบแรกในประวัติศาสตร์สโมสรได้สำเร็จ
ในฤดูกาล 2563–64 สโมสรต้องลุ้นหนีตกชั้นก่อนที่จะอยู่รอดบนลีกสูงสุดได้เมื่อจบฤดูกาล ธวัชชัยแยกทางกับสโมสรและย้ายไปคุมทีมหนองบัว พิชญที่เพิ่งเลื่อนชั้นสู่ลีกสูงสุด มาซามิ ทากิ ผู้ฝึกสอนชาวญี่ปุ่นที่เคยคุมทีมเชียงรายและระยอง ได้เข้ามาคุมทีมต่อ ทว่าในฤดูกาล 2564–65 ทีมยังทำผลงานได้ไม่ดีขึ้น โดยยังไม่ชนะใครในบ้านของตนเอง ทำให้ทากิต้องแยกทางกับสโมสรในกลางฤดูกาล โดยมีอิสระ ศรีทะโร อดีตผู้ช่วยผู้ฝึกสอนฟุตบอลทีมชาติไทยรุ่นอายุไม่เกิน 23 ปีภายใต้การคุมทีมของอากิระ นิชิโนะ เข้ามาคุมทีมต่อ เขาพาทีมจบอันดับที่ 13 ของตาราง รอดพ้นจากการตกชั้นได้สำเร็จ นอกจากนี้ เขายังพาทีมเข้าชิงชนะเลิศรีโว่ ลีกคัพ 2564–65 แต่ก็แพ้ให้กับบุรีรัมย์ ยูไนเต็ด
ก่อนเปิดฤดูกาล 2565–66 อิสระแยกทางกับสโมสร โดยมีธีระศักดิ์ โพธิ์อ้นเข้ามาคุมทีมต่อ แต่เขาได้แยกทางกับสโมสรหลังคุมทีมชนะในลีกได้เพียง 3 จาก 13 นัดแรกของฤดูกาล และดุสิต เฉลิมแสนกลับมาเข้าคุมทีมเป็นครั้งที่สอง เขาพาทีมจบอันดับที่ 11 รอดพ้นจากการตกชั้นได้สำเร็จ
ตราสัญลักษณ์
ในปีแรกที่ทีมส่งเข้าร่วมการแข่งขันนั้น ทีมได้ใช้ตราประจำจังหวัดเป็นสัญลักษณ์ ต่อมาในปี พ.ศ. 2552 ที่ทางสมาคมกีฬาฯได้ส่งทีมเข้าร่วมการแข่งขันลีกภูมิภาค สโมสรได้ประดิษฐ์ตราสัญลักษณ์ โดยมีตราประจำจังหวัดอยู่บนสุด โดยมีช้างสองเชือกคอยประคอง โดยช้างนั้น หมายถึง ช้างป่ากุยบุรี ซึ่งพบได้มากใน อุทยานแห่งชาติเขาสามร้อยยอด ต่อมาหลังที่ทีมส่งกลับมาร่วมการแข่งขันใหม่ ก็ได้มีการใช้สัญลักษณ์ พร้อมกับ ฉายาขึ้นใหม่ โดยใช้ฉายาว่า ต่อพิฆาต พร้อมกับสัญลักษณ์ทีมที่เป็น ต่อ โดยที่มานั้น มาจากชื่อเล่นของประธานสโมสร ในยุคนั้น อย่าง เฉลิมชัย ศรีอ่อน เป็นแรงบันดาลใจและที่มาในการออกแบบ
เฮลล์ บอย ฮีโร่พันธุ์นรก
เฮลล์บอย ฮีโร่พันธุ์นรก (Hellboy) เป็นภาพยนตร์แนวซูเปอร์ฮีโร ในปี 2004 สร้างมาจากตัวละครการ์ตูนเรื่องเฮลล์บอย ภาพยนตร์กำกับโดย กีเลอร์โม เดอ โตโร และมีภาพยนตร์ภาคต่อคือ เฮลล์บอย 2 ฮีโร่พันธุ์นรก ออกฉายเมื่อวันที่ 11 กรกฎาคม ค.ศ. 2008 ในสหรัฐอเมริกาและแคนาดาโดยยูนิเวอร์แซลพิกเจอร์ส
เจ้าชายอเล็คซันเดอร์ แฟร์ดีนันท์แห่งปรัสเซีย
เจ้าชายอเล็คซันเดอร์ แฟร์ดีนันท์แห่งปรัสเซีย (Prince Alexander Ferdinand of Prussia) ประสูติเมื่อวันที่ 24 ธันวาคม 2455 เป็นพระโอรสเพียงพระองค์เดียวใน เจ้าชายออกัส วิลเฮ็ล์มแห่งปรัสเซีย และ เจ้าหญิงอเล็กซานดรา วิกตอเรียแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เป็นพระราชนัดดาใน จักรพรรดิวิลเฮ็ล์มที่ 2 แห่งเยอรมนี และ เอากุสเทอ วิคโทรีอา แห่งชเลสวิช-ฮ็อลชไตน์ และเป็นพระนัดดาใน ฟรีดริช แฟร์ดีนันท์ ดยุกแห่งแห่งชเลสวิช-ฮ็อลชไตน์ พระบิดาและพระมารดาของพระองค์ทรงหย่ากันในปี 2463 พระมารดาทรงเสกสมรสใหม่อีก 2 ปีถัดมา พระองค์ถูกดูแลจากพระบิดา พระองค์ทรงเป็น 1 ในแขกงานเสกสมรสของ เจ้าชายกุสตาฟ อดอล์ฟ ดยุกแห่งเวสเตร์บอตเติน กับ เจ้าหญิงซิบิลลาแห่งซัคเซิน-โคบวร์คและโกทา พระญาติ ในปี 2475 และนับเป็นครั้งแรกที่สมาชิกราชวงศ์เยอรมันตั้งแต่เยอรมันกลายเป็นสาธารณรัฐ เมื่อเดือนพฤศจิกายน ปี 2482 พระองค์ทรงเป็นทหารยศร้อยโทพระองค์แรกในกองสัญญาณกองทัพอากาศเยอรมัน โดยประจำการในวีสบาเดิน เช่นเดียวกับพระบิดา พระองค์กลายเป็นผู้สนับสนุนที่โดดเด่นของพรรคนาซี พระบิดาของพระองค์เองหวังอย่างลับๆว่า พระโอรสของพระองค์อาจจะกลายเป็นสมเด็จพระเจ้าอยู่หัวของเยอรมัน โดยทรงปรารภกับ อดอล์ฟ ฮิตเลอร์ โดยการสนับสนุนที่พ่อมีต่อลูกชายมีผลทำให่ จักรพรรดิวิลเฮ็ล์มที่ 2 แห่งเยอรมนี ทรงวิตกว่า อาจจะทำให้มีผลต่อความสัมพันธ์กับราชวงศ์โฮเอินท์ซ็อลเลิร์น ในปีพ.ศ. 2476 พระองค์ทรงลาออกจากกองทัพอากาศเยอรมัน และกลายเป็นบุคคลในกองทัพเยอรมัน ต่างจากเจ้าชายพระองค์อื่น พระองค์ทรงถูกการได้รับการไว้วางใจจาก อดอล์ฟ ฮิตเลอร์ มากเป็นพิเศษ
พระองค์ทรงเสกสมรสเมื่อวันที่ 19 ธันวาคม พ.ศ. 2481 ในโบสถ์กองทหารรักษาการณ์เดรส กับอาร์มการ์ด เวย์แกนด์ (22 สิงหาคม พ.ศ. 2455 - 3 ธันวาคม พ.ศ. 2544) บุตรีของพันตรีฟรีดริช เวย์แกนด์และคาร์ลา ฟรานซีสกา โอไฮม์ และมีพื้นเพมาจากวีสบาเดิน ที่พระองค์เคยประจำการอยู่ เนื่องจากการแต่งงานไม่ได้รับการยอมรับจากราชวงศ์ ไม่มีพระญาติหรือพระราชวงศ์พระองค์ใดเข้าร่วมในพิธี แต่มีเพื่อนพระสหายที่เจ้าหน้าที่เป็นแขกในงาน มีพระโอรสเพียงพระองค์เดียวคือ
พระองค์สิ้นพระชนม์ลงเมื่อวันที่ 12 มิถุนายน พ.ศ. 2528 สิริพระชันษา 72 ปี
สนามกีฬาจังหวัดพระนครศรีอยุธยา
สนามกีฬาจังหวัดพระนครศรีอยุธยา หรือ กรุงศรี สเตเดียม เป็นสนามกีฬาเอนกประสงค์ประจำจังหวัดพระนครศรีอยุธยา ตั้งอยู่ที่ถนนโรจนะ ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา เป็นสนามกีฬากลางแจ้ง ประกอบไปด้วยสนามฟุตบอลพื้นหญ้า ลานกรีฑาและลู่วิ่งยางสังเคราะห์ มีอัฒจันทร์สำหรับนั่งชม 2 ฝั่ง มีหลังคา 1 ฝั่ง สนามจุผู้ชมได้ประมาณ 5,700 คน เป็นที่ทำการของสำนักงานศูนย์การกีฬาแห่งประเทศไทย จังหวัดพระนครศรีอยุธยา ภายในสนามกีฬามีโรงยิมเนเซียมที่มีศูนย์บริการด้านฟิตเนส, สนามวอลเลย์บอล, ฟุตซอล แบดมินตันและสนามยิงปืน นอกจากนี้ยังมีหอประชุมสำหรับบริการด้านการจัดประชุมและจัดงานเลี้ยง
ในปัจจุบันสนามแห่งนี้ถูกใช้เป็นสถานที่ทำการของหน่วยงานราชการเช่นสำนักงานการท่องเที่ยวและกีฬาจังหวัดพระนครศรีอยุธยาและสำนักงานธุรกิจนำเที่ยวและมัคคุเทศก์ สาขาภาคกลางเขต 2 นอกจากนี้ยังถูกใช้ในกิจการของบริษัทเอกชนในด้านกีฬาฟุตบอลโดยให้เช่าเป็นสนามเหย้าของสโมสรฟุตบอลอยุธยา ยูไนเต็ด ในระดับไทยลีก 2
ชาวไทยในอียิปต์
ประวัติ
นอกจากนักศึกษาก็ยังมีชาวไทยที่เข้ามาประกอบอาชีพเช่น ร้านอาหารไทย โดยเฉพาะสปาและหมอนวดซึ่งมีชาวไทยทำมากกว่า 300–500 คน รองลงมาคือ ช่างทอง และช่างเพชร หรือบางส่วนได้สมรสกับชาวอียิปต์ ซึ่งมีหญิงไทยจำนวนมากสมรสกับชาวอียิปต์ในต่างเมืองโดยมิได้ติดต่อกับสังคมไทยในอียิปต์ตามหัวเมืองใหญ่เลย
วันที่ 24 กันยายน พ.ศ. 2562 เจ้าหน้าที่ตำรวจอียิปต์คุมตัวนักศึกษาไทยจากจังหวัดยะลา เพราะต้องสงสัยว่ามีความเชื่อมโยงกับผู้ก่อการร้ายไอเอส
วัฒนธรรม
ชาวไทยในอียิปต์ซึ่งเป็นนักศึกษาทั้งหมดนับถือศาสนาอิสลาม หากเป็นกลุ่มผู้ใช้แรงงานหรือเข้ามาประกอบอาชีพส่วนใหญ่นับถือศาสนาพุทธ ในวัฒนธรรมไทยบางอย่างมีข้อแตกต่างกับวัฒนธรรมอาหรับ เช่น การก้มหัวของไทยเป็นที่พึงรังเกียจของชาวอาหรับด้วยมองว่า ขี้ขลาด หรือเรียกว่า "ยับบาน" หรือความอ้วนซึ่งชาวอาหรับนั้นชอบ แต่หญิงไทยมักกลัวความอ้วน เป็นต้น
อย่างไรก็ตามแม้ว่าอียิปต์จะเป็นประเทศมุสลิมก็ตาม แต่คนที่มิได้นับถือศาสนาอิสลามก็สามารถอยู่ร่วมได้อย่างเป็นสุข ทั้งนี้ทางสถานเอกอัครราชทูตเองก็มีการจัดวันสงกรานต์แก่ชาวไทยในไคโร
กิจกรรม
ชาวไทยในประเทศอียิปต์ส่วนใหญ่เป็นนักศึกษามุสลิม ด้วยเหตุนี้จึงได้มีการจัดโครงการอาหารฮาลาลให้กับนักศึกษาไทยมุสลิมในอียิปต์ พบว่านักศึกษาสามารถทำแผนธุรกิจได้ดีมาก โดยนักศึกษาบางคนอยากกลับไปตั้งโรงเรียน ทำธุรกิจท่องเที่ยว และเป็นล่าม
ชาวไทยในอียิปต์ได้เข้าร่วมกิจกรรมวันพ่อ และร่วมเฉลิมพระชนมพรรษาของพระบาทสมเด็จพระเจ้าอยู่หัวครบ 85 พรรษา ซึ่งจัดขึ้นในวันที่ 4 ธันวาคม พ.ศ. 2555 ณ สถานทูตไทยกรุงไคโร ในการนี้มีชาวไทยเข้ามาร่วมงานราว 350 คน และในปี พ.ศ. 2558 ประชาคมไทยในอียิปต์ได้จัดกิจกรรมปั่นเพื่อพ่อ ณ ปิรามิดกีซา โดยมีเจ้าหน้าที่ของอียิปต์คอยอำนวยความสะดวก
เจ้าชายมัคซีมีลีอานแห่งลีชเทินชไตน์
เจ้าชายมัคซีมีลีอานแห่งลีชเทินชไตน์ เป็นพระโอรสพระองค์ที่สองในเจ้าชายฮันส์-อาดัมที่ 2 แห่งลีชเทินชไตน์ และเจ้าหญิงมารีแห่งลีชเทินชไตน์ เป็นพระอนุชาในเจ้าชายอาโลอิส รัชทายาทแห่งลีชเทินชไตน์ พระองค์เสกสมรสกับเจ้าหญิงแองเจลาแห่งลีชเทินชไตน์ สตรีชาวปานามา มีพระโอรสเพียงพระองค์เดียวคือ เจ้าชายอัลฟ็อนส์แห่งลีชเทินชไตน์
กีฬาภูมิภาคเอเชียตะวันตก 2005
กีฬาภูมิภาคเอเชียตะวันตก 2005 เป็นการแข่งขันกีฬาภูมิภาคเอเชียตะวันตก ครั้งที่ 3 แต่เดิมได้มีการจัดขึ้นที่ดามัสกัส ประเทศซีเรีย ในระหว่างวันที่ 7-17 เมษายน พ.ศ. 2546 ต่อมามีการยกเลิกมาจัดในปี พ.ศ. 2548 ที่โดฮา ประเทศกาตาร์ ในระหว่างวันที่ 1-10 ธันวาคม พ.ศ. 2548 มีนักกีฬาเข้าร่วมการแข่งขัน 1,200 คน จาก 13 ประเทศ ใน 11 ชนิดกีฬา
รายชื่อเมืองหลวงของพม่า
รายชื่อเมืองหลวงของอาณาจักรต่าง ๆ ในประวัติศาสตร์พม่าตั้งแต่คริสต์ศตวรรษที่ 9 ถึงปัจจุบัน โดยทั่วไปรายการจะจัดเรียงตามลำดับราชวงศ์และตามลำดับเวลา เมืองหลวงของประเทศจะแสดงเป็นตัวหนา
เจ้าหญิงอังเกลาแห่งลีชเทินชไตน์
เจ้าหญิงอังเกลาแห่งลีชเทินชไตน์ เป็นพระชายาใน เจ้าชายมัคซีมีลีอานแห่งลีชเทินชไตน์ พระองค์ประสูติที่ ประเทศปานามา และพระองค์ถือเป็นสตรีผิวสีคนแรกที่ได้สมรสกับ สมาชิกพระราชวงศ์ยุโรป พระองค์และพระสวามีมีพระโอรสร่วมกันเพียงพระองค์เดียว คือ เจ้าชายอัลฟอนส์แห่งลีชเทินชไตน์
ยุคทองของอิสลาม
ตามธรรมเนียมถือกันว่ายุคทองของอิสลามสิ้นสุดลงพร้อมกับการล่มสลายของรัฐเคาะลีฟะฮ์อับบาซียะฮ์เนื่องจากการโจมตีของชาวมองโกลและการล้อมแบกแดดใน ค.ศ. 1258 นักวิชาการจำนวนหนึ่งกำหนดจุดสิ้นสุดของยุคทองไว้ในราว ค.ศ. 1350 โดยเชื่อมกับสมัยฟื้นฟูศิลปวิทยาของตีมูร์ ในขณะที่นักประวัติศาสตร์และนักวิชาการสมัยใหม่จำนวนมากกำหนดจุดสิ้นสุดของยุคทองไว้ในปลายคริสต์ศตวรรษที่ 15 ต่อคริสต์ศตวรรษที่ 16 โดยเชื่อมกับสมัยดินปืนอิสลาม  (สมัยกลางของอิสลามอยู่ในช่วงคาบเกี่ยวกับยุคทองของอิสลาม โดยแหล่งข้อมูลหนึ่งกำหนดระยะเวลาไว้ระหว่าง ค.ศ. 900–1300)
Sidasodes
Sidasodes เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ อเมริกาใต้ตะวันตก
สปีชีส์ในสกุล ได้แก่:
วัดเขาทับควาย
วัดเขาทับควาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยโป่ง อำเภอโคกสำโรง จังหวัดลพบุรี มีที่ดินตั้งวัดเนื้อที่ 11 ไร่ 3 งาน 86 ตารางวา
วัดเขาทับควาย เดิมชื่อ วัดสามัคคีธรรม ตั้งวัดเมื่อวันที่ 10 เมษายน พ.ศ. 2515 ได้นามตามชื่อบ้าน โดยได้มีการริเริ่มสร้างวัดตั้งแต่ พ.ศ. 2505 แต่เดิมเป็นวัดร้าง ภายหลังมีนางพัน นาคา, นายแถว ป่องศีดา และนายส่ง นาคา ได้นิมนต์พระคำมี มาอยู่จำพรรษาและจัดสร้างกุฏิถวายและดำเนินการขอตั้งวัดให้เป็นการถูกต้องขึ้นใหม่อีกครั้งหนึ่ง วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมา กว้าง 20 เมตร ยาว 40 เมตร
พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 10 เมตร ยาว 14 เมตร สร้างเมื่อ พ.ศ. 2496 ศาลาการเปรียญกว้าง 14 เมตร ยาว 18 เมตร สร้างเมื่อ พ.ศ. 2515 หอสวดมนต์กว้าง 15 เมตร ยาว 19 เมตร สร้างเมื่อ พ.ศ. 2525 กุฏิสงฆ์จำนวน 4 หลัง วิหารหลวงปู่มี จนฺทโชโต ภายในมีรูปปั้นของท่าน และศาลามีภาพเขียนเกี่ยวกับตำนานท้องถิ่นเรื่อง เขาทับควาย ปูชนียวัตถุที่สำคัญ ได้แก่ พระประธานในอุโบสถ์ ขนาดพระเพลากว้าง 62 นิ้ว พร้อมด้วยพระอัครสาวก รวมถึงมีพระพุทธรูปอื่นอีก จำนวน 4 องค์
กีฬาขี่ม้าในโอลิมปิกฤดูร้อน 2012 – รอบคัดเลือก
การแข่งขันกีฬาขี่ม้าในโอลิมปิกฤดูร้อน 2012 รอบคัดเลือก เป็นการแข่งขันขี่ม้าเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 200 คน แต่ละประเทศสามารถส่งนักกีฬาเข้าแข่งขันได้สูงสุด 3 คน การคัดเลือกสิ้นสุดเมื่อวันที่ 2 พฤศจิกายน ค.ศ. 2011
จังหวัดปาปัว
ปาปัว (Papua) เป็นจังหวัดหนึ่งของประเทศอินโดนีเซีย เมืองหลักคือจายาปูรา มีพื้นที่ทั้งหมด 319,036.05 ตารางกิโลเมตร (123,181 ตารางไมล์) มีประชากรทั้งหมด 2,833,381 คน ภาษาที่ใช้คือภาษาอินโดนีเซีย
ภูมิศาสตร์
จังหวัดปาปัวมีอาณาเขตทางทิศเหนือติดกับมหาสมุทรแปซิฟิก ทิศตะวันออกติดกับประเทศปาปัวนิวกินี ทิศใต้ติดกับทะเลอาราฟูรา และทางทิศตะวันตกติดกับจังหวัดปาปัวตะวันตก
หน่วยการบริหาร
• อำเภอเกอปูเลาวันยาเป็น (Kabupaten Kepulauan Yapen)
• อำเภอเกเอรม (Kabupaten Keerom)
• อำเภอจายาปูรา (Kabupaten Jayapura)
• อำเภอซาร์มี (Kabupaten Sarmi)
• อำเภอซูปีโยรี (Kabupaten Supiori)
• อำเภอบียักนุมโฟร์ (Kabupaten Biak Numfor)
• อำเภอมัมเบอราโมรายา (Kabupaten Mamberamo Raya)
• อำเภอวาโรเป็น (Kabupaten Waropen)
จักรวรรดิศุงคะ
จักรวรรดิศุงคะ (शुंग राजवंश, Sunga Empire หรือ Shunga Empire) เป็นราชวงศ์มคธที่ปกครองทางตอนกลางเหนือและตะวันออกของอินเดีย และบางส่วนของทางตะวันตกเฉียงเหนือที่ปัจจุบันคือปากีสถานตั้งแต่ราว 185 ปีก่อนคริสต์ศักราชมาจนถึง 73 ปีก่อนคริสต์ศักราช จักรวรรดิศุงคะก่อตั้งขึ้นหลังจากการล่มสลายของจักรวรรดิโมริยะ เมืองหลวงตั้งอยู่ที่ปาตลีบุตร ต่อมาพระมหากษัตริย์เช่นพระเจ้าภคภัทระ (Bhagabhadra) ก็ทรงตั้งราชสำนักที่วิทิศา ระหว่างสมัยของจักรวรรดิศุงคะเป็นสมัยของการสงครามทั้งกับต่างประเทศและกับศัตรูภายในท้องถิ่น
โคลงสี่สุภาพ
โคลงสี่สุภาพ เป็นโคลงชนิดหนึ่งที่กวีนิยมแต่งมากที่สุด ด้วยเสน่ห์ของการบังคับวรรณยุกต์เอกโทอันเป็นมรดกของภาษาไทยที่ลงตัวที่สุด คำว่า สุภาพ หรือ เสาวภาพ หมายถึงคำที่มิได้มีรูปวรรณยุกต์
โคลงสี่สุภาพ ปรากฏในวรรณกรรมไทย ตั้งแต่สมัยต้นอยุธยา ปรากฏในมหาชาติคำหลวงเป็นเรื่องแรก และมีวรรณกรรมที่แต่งด้วยโคลงสี่สุภาพ 3 เรื่อง ได้แก่ โคลงนิราศหริภุญชัย โคลงมังทราตีเชียงใหม่ และลิลิตพระลอ
สมัยอยุธยาตอนกลาง วรรณกรรมที่ใช้โคลงสี่สุภาพ ได้แก่ โครงเรื่องพาลีสอนน้อง โคลงทศรถสอนพระราม และโคลงราชสวัสดิ์ พระราชนิพนธ์สมเด็จพระนายรายณ์มหาราช โคลงเฉลิมพระเกียรติพระนารายณ์มหาราช โคลงนิราศนครสวรรค์ กาพย์ห่อโคลงและโคลงอักษรสามของพระศรีมโหสถ
สมัยอยุธยาตอนปลาย ได้แก่ โคลงนิราศพระบาท โคลงนิราศเจ้าฟ้าอภัย และกาพย์ห่อโคลงพระราชนิพนธ์เจ้าฟ้าธรรมาธิเบศร
สมัยธนบุรี ได้แก่ โคลงยอพระเกียรติพระเจ้ากรุงธนบุรี และลิลิตเพชรมงกุฎ
สมัยรัตนโกสินทร์ วรรณกรรมที่ใช้โคลงสี่สุภาพที่เด่น ๆ ได้แก่ ลิลิตตะเลงพ่าย โคลงนิราศนรินทร์ โคลงนิราศสุพรรณ โคลงโลกนิติ สามกรุง
โคลงสี่สุภาพเป็นคำประพันธ์ที่กวีชอบแต่งและผ่านการพัฒนามายาวนานจนมีฉันทลักษณ์ที่ลงตัวและเป็นแบบฉบับดังที่ยึดถือกันในปัจจุบัน
ลักษณะบังคับ
หนึ่งบทมี 4 บาท, 3 บาทแรกบาทละ 7 คำ บาทที่สี่ 9 คำ ดังนี้
บาท ที่ 1 มี 7 คำ
บาท ที่ 2 มี 7 คำ
บาท ที่ 3 มี 7 คำ
บาท ที่ 4 มี 9 คำ
1 บาท แบ่งเป็น 2 วรรค
วรรคแรก 5 คำ วรรคหลัง 2 คำ
สรุปรวม 1 บทประกอบด้วย 30 คำ
มีคำสร้อยได้ในบาทที่ 1 บาทที่ 3 (คำสร้อย คือ คำที่แต่งเติมต่อท้ายบาท เพื่อทำให้ได้ใจความครบถ้วน ถ้าโคลงบาทใดได้ความครบถ้วนแล้วก็ไม่จำเป็ยต้องเติมคำสร้อย)
กฎการสัมผัส คำสุดท้ายของบาทที่ 1 ต้องสัมผัสกับ คำที่ 5 ของบาทที่ 2 และบาทที่ 3 คำสุดท้ายของบาทที่ 2 ต้องสัมผัสกับ คำที่ 5 ของบาทที่ 4
บังคับตำแหน่งวรรณยุกต์ เอก 7 แห่ง โท 4 แห่ง
<pre style="font-family:Courier;"> วรรค1  วรรค2  (คำสร้อย) ○○○○่●้   ○●   (○○)--> บาทที่ 1 มี 7 คำ ┌───┘  ○○่○○●─┤  ○่●้       --> บาทที่ 2 มี 7 คำ │┌──┘  ○○○่○●─┘│ ○○่   (○○)--> บาทที่ 3 มี 7 คำ │  ○○่○○●้──┘ ○่○้○○ (○○)--> บาทที่ 4 มี 9 คำ
ดังคำโคลงอธิบายต่อไปนี้
คำเอก โท ในบาทแรกของโคลงอาจสลับที่กันได้ และอนุโลมให้ใช้คำตายแทนคำเอกในที่ที่หาคำเอกไม่ได้ แต่ไม่นิยมใช้เอกโทษและโทโทษ ดังกล่าวไว้ในจินดามณี ฉบับหลวงวงศาธิราชสนิท ดังต่อไปนี้
โคลงสี่สุภาพมี 30 คำ เมื่อหัก เอก 7 โท 4 แล้ว ส่วนที่เหลือ 19 คำแม้ไม่กำหนดรูปวรรณยุกต์ ในท้ายวรรคทุกวรรคต้องไม่มีรูปวรรณยุกต์ เพราะจะทำให้น้ำหนักของโคลงเสียไป ได้แก่คำที่กากบาทในแผนผังข้างล่าง
คำสุดท้ายของโคลงนอกจากจะห้ามมีรูปวรรณยุกต์แล้ว กวียังนิยมใช้เพียงเสียงสามัญ หรือ จัตวา เท่านั้น
อนึ่ง เคยมีความเข้าใจกันว่า บาทที่สี่มีสร้อยไม่ได้ แต่หากพิจารณาคำอธิบายการแต่งโคลงในจินดามณีแล้วน่าจะตีความได้ว่าโคลงสี่สุภาพมีสร้อยได้ทุกบาทยกเว้นบาทที่สอง
ทั้งนี้มีตัวอย่างโคลงในวรรณกรรมยืนยันได้แก่
โคลงตัวอย่าง
ตัวอย่างของโคลงสี่สุภาพในจินดามณีฉบับพระโหราธิบดี ที่มีไม้เอกไม้โทตรงตามบังคับ
นอกจากนี้มีโคลงแบบฉบับอีกบทที่มาจากโคลงนิราศนรินทร์ ที่เอกโทครบตรงตำแหน่งเช่นกัน
สัมผัสระหว่างบท
การแต่งโคลงสี่สุภาพต่อกันหลายๆ บท เป็นเรื่องราวอย่างโคลงนิราศ โคลงเฉลิมพระเกียรติ โคลงสุภาษิต หรือโคลงอธิบายเหตุการณ์ต่างๆ อาจทำได้ 2 ลักษณะ คือ โคลงสุภาพชาตรี และ โคลงสุภาพลิลิต
เช่น
คำสร้อย
คำสร้อยซึ่งใช้ในโคลงสี่สุภาพนั้น จะใช้ต่อเมื่อความขาด หรือยังไม่สมบูรณ์ หากได้ใจความอยู่แล้วไม่ต้องใส่ เพราะจะทำให้ "รกสร้อย"
คำสร้อยที่นิยมใช้กันเป็นแบบแผนมีทั้งหมด 18 คำ
นอกจากนี้มีคำสร้อยที่เรียกว่า "สร้อยเจตนัง" คือสร้อยที่มีความหมาย หรือใช้ตามใจตน ซึ่งไม่ควรใช้ในงานกวีนิพนธ์ที่เป็นพิธีการ
รายชื่อภาษาสไตล์ชีต
ภาษา ญี่ปุ่นระดับ__ต้นโครงสร้างกรม__
Sibbaldianthe
ถิ่นกำเนิดของมันคือ แถบเอเชียตะวันออกเฉียงใต้และยุโรปตะวันออกจนถึงเขตอบอุ่นของเอเชีย
สปีชีส์ในสกุล ได้แก่:
ตำบลแม่คะ
แม่คะ เป็นตำบลของอำเภอฝาง จังหวัดเชียงใหม่ แบ่งเขตการปกครองออกเป็น 15 หมู่บ้าน ณ พ.ศ. 2563 ตำบลนี้มีประชากร 14,692 คน
Shuaria
Shuaria เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ เอกวาดอร์
สปีชีส์ในสกุล ได้แก่:
เจ้าชายโยเซ็ฟ เว็นท์เซิล แห่งลีชเทินชไตน์
เจ้าชายโยเซ็ฟ เว็นท์เซิลแห่งลีชเทินชไตน์ เคานต์แห่งรีทแบร์ค (โยเซ็ฟ เว็นท์เซิล มัคซีมีลีอาน มารีอา; 24 พฤษภาคม ค.ศ. 1995) เป็นพระโอรสพระองค์ใหญ่ในเจ้าชายอาล็อยส์แห่งลีชเทินชไตน์ ผู้สำเร็จราชการและรัชทายาทแห่งลีชเทินชไตน์ และเจ้าหญิงโซฟี เจ้าหญิงรัชทายาทแห่งลีชเทินชไตน์ ดัชเชสในบาวาเรีย เป็นพระนัดดาในเจ้าชายฮันส์-อาดัมที่ 2 เจ้าผู้ครองลีชเทินชไตน์ ทรงอยู่ในลำดับที่ 2 ในการสืบราชบัลลังก์แห่งลีชเทินชไตน์ถัดจากพระบิดา 1995
อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง
อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง (High Accuracy Radial velocity Planet Searcher : HARPS) คืออุปกรณ์ที่ใช้รวมกับกล้องโทรทรรศน์ที่มีความแม่นยำสูง ซึ่งมีการติดตั้งครั้งแรกเมื่อปี พ.ศ. 2545 ซึ่งได้ทำการถ่ายภาพครั้งแรกเมื่อ กุมภาพันธ์ พ.ศ. 2546 ในกล้องโทรทรรศน์ ESO 3.6 m ในหอดูดาวลาซียา ซึ่งจะชี้ให้เห็นว่าดาวฤกษ์ดวงนั้นๆ มีการส่ายหรือเคลื่อนที่รอบจุดศูนย์กลางมวลของระบบดาวหลายดวงอย่างไร จนถึงปัจจุบันนี้สามารถสำรวจดาวเคราะห์กว่า 1000 ดวงแล้ว
Shoshonea
Shoshonea เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ภาคกลางตะวันตกของอเมริกา